title: Komission direktiivi 2006/89/EY, annettu 3 päivänä marraskuuta 2006 , vaarallisten aineiden tiekuljetuksia koskevan jäsenvaltioiden lainsäädännön lähentämisestä annetun neuvoston direktiivin 94/55/EY mukauttamisesta tekniikan kehitykseen kuudennen kerran   (ETA:n kannalta merkityksellinen teksti)

text:
               4.11.2006

               FI

               Euroopan unionin virallinen lehti

               L 305/4

      KOMISSION DIREKTIIVI 2006/89/EY,
   annettu 3 päivänä marraskuuta 2006,
   vaarallisten aineiden tiekuljetuksia koskevan jäsenvaltioiden lainsäädännön lähentämisestä annetun neuvoston direktiivin 94/55/EY mukauttamisesta tekniikan kehitykseen kuudennen kerran
   (ETA:n kannalta merkityksellinen teksti)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon vaarallisten aineiden tiekuljetuksia koskevan jäsenvaltioiden lainsäädännön lähentämisestä 21 päivänä marraskuuta 1994 annetun neuvoston direktiivin 94/55/EY (1) ja erityisesti sen 8 artiklan,
   sekä katsoo seuraavaa:

               (1)

               Direktiivin 94/55/EY liitteet A ja B sisältävät vaarallisten tavaroiden kansainvälisistä tiekuljetuksista tehdyn eurooppalaisen sopimuksen (ADR-sopimuksen) liitteet A ja B sellaisina kuin ne ovat olleet voimassa 1 päivästä tammikuuta 2005.

               (2)

               ADR-määräykset ajantasaistetaan joka toinen vuosi. Seuraavaa muutettua versiota sovelletaan 1 päivästä tammikuuta 2007, ja sitä koskeva siirtymäkausi kestää 30 päivään kesäkuuta 2007.

               (3)

               Tästä syystä direktiivin 94/55/EY liitteitä A ja B olisi muutettava.

               (4)

               Tässä direktiivissä säädetyt toimenpiteet ovat direktiivin 94/55/EY 9 artiklalla perustetun vaarallisten aineiden kuljetuksia käsittelevän komitean lausunnon mukaiset,

         ON ANTANUT TÄMÄN DIREKTIIVIN:
   1 artikla
   Muutetaan direktiivin 94/55/EY liitteet A ja B seuraavasti:

               1)

               Korvataan liite A seuraavasti:

                  ”LIITE A
                  Vaarallisten tavaroiden kansainvälisistä tiekuljetuksista tehdyn eurooppalaisen sopimuksen (ADR-sopimuksen), sellaisena kuin se on voimassa 1 päivästä tammikuuta 2007, liitteen A määräykset, joissa ilmaisu ’sopimuspuoli’ korvataan ilmaisulla ’jäsenvaltio’.
                  ADR-sopimuksen liitteen A muutettu vuoden 2007 versio julkaistaan heti, kun se on saatavilla yhteisön kaikilla virallisilla kielillä.”

               2)

               Korvataan liite B seuraavasti:

                  ”LIITE B
                  Vaarallisten tavaroiden kansainvälisistä tiekuljetuksista tehdyn eurooppalaisen sopimuksen (ADR-sopimuksen), sellaisena kuin se on voimassa 1 päivästä tammikuuta 2007, liitteen B määräykset, joissa ilmaisu ’sopimuspuoli’ korvataan ilmaisulla ’jäsenvaltio’.
                  ADR-sopimuksen liitteen B muutettu vuoden 2007 versio julkaistaan heti, kun se on saatavilla yhteisön kaikilla virallisilla kielillä.”

         2 artikla
   1.   Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 1 päivänä heinäkuuta 2007. Niiden on viipymättä toimitettava komissiolle kirjallisina nämä säännökset sekä kyseisiä säännöksiä ja tätä direktiiviä koskeva vastaavuustaulukko.
   Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
   2.   Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle.
   3 artikla
   Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   4 artikla
   Tämä direktiivi on osoitettu kaikille jäsenvaltioille.

      Tehty Brysselissä 3 päivänä marraskuuta 2006.

            Komission puolesta

         Jacques BARROT

            Varapuheenjohtaja

      (1)  EYVL L 319, 12.12.1994, s. 7. Direktiivi sellaisena kuin se on viimeksi muutettuna komission direktiivillä 2004/111/EY (EUVL L 365, 10.12.2004, s. 25).


Avis juridique important

|

31969L0208

Neuvoston direktiivi 69/208/ETY, annettu 30 päivänä kesäkuuta 1969, öljy- ja kuitukasvien siementen pitämisestä kaupan

Virallinen lehti nro L 169 , 10/07/1969 s. 0003 - 0014 Tanskank. erityispainos: Sarja I Alue 1969(II) s. 0292  Englannink. erityispainos: Sarja I Alue 1969(II) s. 0315  Kreikank. erityispainos: Luku 03 Nide 4 s. 0195  Espanjank. erityispainos: Luku 03 Nide 3 s. 0119  Portugalink. erityispainos: Luku 03 Nide 3 s. 0119  Suomenk. erityispainos Alue 3 Nide 2 s. 0201  Ruotsink. erityispainos Alue 3 Nide 2 s. 0201

NEUVOSTON DIREKTIIVI,annettu 30 päivänä kesäkuuta 1969,öljy- ja kuitukasvien siementen pitämisestä kaupan (69/208/ETY) EUROOPAN YHTEISÖJEN NEUVOSTO, jokaottaa huomioon Euroopan talousyhteisön perustamissopimuksen ja erityisesti sen 43 ja 100 artiklan,ottaa huomioon komission ehdotuksen,ottaa huomioon Euroopan parlamentin lausunnon(1),ottaa huomioon talous- ja sosiaalikomitean lausunnon,sekä katsoo, ettäöljy- ja kuitukasvien tuotannolla on tärkeä asema Euroopan talousyhteisön maataloudessa,öljy- ja kuitukasvien viljelyssä tyydyttävät tulokset riippuvat paljon sopivien siementen käytöstä; tämän vuoksi tietyt jäsenvaltiot ovat jo jonkin aikaa pitäneet kaupan ainoastaan korkealaatuisia siemeniä; ne ovat hyödyntäneet useita kymmeniä vuosia jatketun järjestelmällisen kasvivalintatyön tuloksia ja saaneet käyttöönsä riittävän pysyviä ja yhtenäisiä lajikkeita, joiden ominaisuuksien perusteella voidaan olettaa niiden käytöllä saavutettavan olennaista hyötyä,yhteisössä saavutetaan öljy- ja kuitukasvien viljelyssä parempi tuottavuus, jos jäsenvaltiot soveltavat yhdenmukaisia ja mahdollisimman tiukkoja sääntöjä niiden lajikkeiden valikoinnissa, jotka hyväksytään pidettäviksi kaupan,rajoitukset tiettyjen tyyppien tai lajikkeiden kaupan pitämiselle ovat kuitenkin perusteltuja ainoastaan, jos viljelijällä on samanaikaisesti takeet siitä, että hän todella saa juuri näiden lajikkeiden siemeniä,tämän vuoksi tietyt jäsenvaltiot soveltavat varmentamismenetelmiä, joissa virallisella tarkastuksella taataan lajikkeiden tunnistettavuus ja puhtaus,yhteisölle olisi laadittava yhtenäinen varmentamisjärjestelmä, joka perustuu edellä tarkoitettujen järjestelmien soveltamisesta saatuihin kokemuksiin,öljy- ja kuitukasvien siemeniä saa yleensä pitää kaupan ainoastaan, jos ne on varmentamissääntöjen mukaisesti virallisesti tarkastettu ja varmennettu perussiemeniksi tai varmennetuiksi siemeniksi; teknisten termien "perussiemenet" ja "varmennetut siemenet" valinta perustuu jo olemassa olevaan kansainväliseen terminologiaan,lisäksi on tarkoituksenmukaista hyväksyä kauppasiemeniä, koska kaikista viljelylle tärkeistä öljy- ja kuitukasvilajeista ei vielä ole haluttuja lajikkeita tai tarpeeksi nykyisten lajikkeiden siemeniä yhteisön tarpeisiin; sen vuoksi on tarpeen hyväksyä tiettyjen lajien lajikkeisiin kuulumattomia, määräykset muilta osin täyttäviä öljy- ja kuitukasvien siemeniä,yhteisön sääntöjä ei olisi sovellettava öljy- ja kuitukasvien siemeniin, joita ei pidetä kaupan, koska niiden taloudellinen merkitys on vähäinen; jäsenvaltioilla on oltava oikeus säätää tällaisista siemenistä erityisiä säännöksiä,yhteisön sääntöjä ei olisi sovellettava siemeniin, jotka on todistetusti tarkoitettu vietäviksi kolmansiin maihin,viljakasvien siementen geneettisen arvon ja ulkoisen laadun parantamiseksi yhteisössä on säädettävä tietyistä puhtauteen ja itävyyteen liittyvistä edellytyksistä,jos tiettyjä siementen lajeja ei tavallisesti lisätä tai pidetä kaupan jäsenvaltion alueella, kyseiselle jäsenvaltiolle olisi myönnettävä poikkeuslupa velvollisuudesta soveltaa kyseisten lajien osalta direktiivin säännöksiä maataloudessa, puutarhanviljelyssä ja metsätaloudessa käytettäviä siemeniä ja lisäysaineistoa käsittelevän pysyvän komitean menettelyn mukaisesti,siementen tunnistettavuuden varmistamiseksi olisi laadittava yhteisön säännöt pakkauksista, näytteenotosta, sulkemisesta ja merkinnöistä; sen vuoksi etiketeissä on oltava virallisen tarkastuksen suorittamiseksi ja viljelijän tiedoksi tarvittavat tiedot, joissa on korostettava sitä, että kyse on yhteisön varmentamisesta,jäsenvaltioiden on säädettävä tarkoituksenmukaisesta tarkastuksesta niin siementen laatuun liittyvien edellytysten kuin siementen tunnistettavuuden takaavien säännösten noudattamisen varmistamiseksi sinä aikana, jona siemeniä pidetään kaupan,nämä edellytykset täyttäviä siemeniä eivät koske muut kuin yhteisön säännöissä säädetyt rajoitukset kaupan pitämiselle, sanotun kuitenkaan rajoittamatta perustamissopimuksen 36 artiklan soveltamista,ensimmäisessä vaiheessa ja siihen saakka kunnes lajikkeista laaditaan yleinen luettelo, sallittuihin rajoituksiin olisi sisällytettävä erityisesti jäsenvaltioiden oikeus rajoittaa varmennettujen siementen pitäminen kaupan niihin lajikkeisiin, joilla on niiden alueella merkitystä viljelyn ja käytön kannalta,on tarpeen tietyin edellytyksin tunnustaa jäsenvaltiossa varmennetuista siemenistä toisessa maassa lisättyjen siementen ja kyseisessä jäsenvaltiossa lisättyjen siementen vastaavuus,toisaalta olisi säädettävä, että kolmansissa maissa korjattuja öljy- ja kuitukasvien siemeniä voisi pitää kaupan yhteisössä ainoastaan, jos niille annetaan samat takeet kuin yhteisössä virallisesti varmennetuille tai kauppasiemeniksi hyväksytyille ja yhteisön sääntöjen mukaisille siemenille,eri luokkiin kuuluvien varmennettujen öljy- ja kuitukasvien siementen hankinnassa ollessa vaikeuksia, olisi väliaikaisesti sallittava väljemmät vaatimukset siemenille, joita pidetään kaupan,eri jäsenvaltioiden teknisten varmentamismenetelmien yhdenmukaistamiseksi ja jotta tulevaisuudessa olisi mahdollista verrata yhteisössä varmennettuja siemeniä kolmansista maista peräisin oleviin siemeniin, jäsenvaltioihin suositellaan perustettaviksi yhteisön koepeltoja, jotta varmennettujen siementen eri luokkiin kuuluville siemenille voitaisiin suorittaa vuosittainen jälkitarkastus, jakomissiolle olisi annettava tehtäväksi päättää tietyistä toimenpiteistä tämän direktiivin soveltamiseksi; suunniteltujen toimenpiteiden täytäntöönpanon helpottamiseksi olisi säädettävä menettelystä jäsenvaltioiden ja komission välisen tiiviin yhteistyön aikaansaamiseksi maataloudessa, puutarhaviljelyssä ja metsätaloudessa käytettäviä siemeniä ja lisäysaineistoa käsittelevässä pysyvässä komiteassa,ON ANTANUT TÄMÄN DIREKTIIVIN1 artikla Tämä direktiivi koskee öljy- ja kuitukasvien siemeniä, joita pidetään kaupan yhteisössä ja jotka on tarkoitettu maataloustuotantoon, mutta ei koristekäyttöön.2 artikla 1. Tässä direktiivissä tarkoitetaan:A. Öljy- ja kuitukasveilla: seuraaviin lajeihin kuuluvia kasveja:>TAULUKON PAIKKA>B. Perussiemenillä siemeniä,a) jotka on tuotettu jalostajan vastuulla lajikkeen ylläpitosääntöjen mukaisesti;b) jotka on tarkoitettu joko "varmennettujen siementen" tai "ensimmäisen sukupolven varmennettujen siementen" tai "toisen sukupolven varmennettujen siementen" luokkaan kuuluvien siementen tuotantoon;c) jotka täyttävät 4 artiklan säännösten rajoituksin liitteissä I ja II perussiemenille vahvistetut edellytykset jad) joiden osalta on virallisessa tarkastuksessa todettu, että edellä tarkoitetut edellytykset on täytetty.C. Varmennetuilla siemenillä (rypsi, sareptansinappi, rapsi, mustasinappi, hamppu, kumina, puuvilla, auringonkukka, oopiumiunikko, risiini, keltasinappi) siemeniä,a) jotka polveutuvat suoraan perussiemenistä tai jalostajan pyynnöstä perussiemeniä aikaisempien sukupolvien siemenistä, jotka voivat täyttää ja jotka ovat täyttäneet virallisessa tarkastuksessa liitteissä I ja II perussiemenille vahvistetut edellytykset;b) jotka on tarkoitettu muuhun kuin öljy- ja kuitukasvien siementen tuotantoon;c) jotka täyttävät 4 artiklan b alakohdan säännösten rajoituksin liitteissä I ja II varmennetuille siemenille vahvistetut edellytykset jad) joiden osalta on virallisessa tarkastuksessa todettu, että edellä tarkoitetut edellytykset on täytetty.D. Ensimmäisen sukupolven varmennetuilla siemenillä (maapähkinä, tekstiilipellava, öljypellava, seesami, soija): siemeniä,a) jotka polveutuvat suoraan perussiemenistä tai jalostajan pyynnöstä perussiemeniä aikaisemman sukupolven siemenistä, jotka voivat täyttää ja jotka ovat täyttäneet virallisessa tarkastuksessa liitteissä I ja II perussiemenille vahvistetut edellytykset;b) jotka on tarkoitettu joko "toisen sukupolven varmennettujen siementen" luokkaan kuuluvien siementen tuotantoon tai muuhun kuin öljy- ja kuitukasvien siementen tuotantoon;c) jotka täyttävät liitteissä I ja II varmennetuille siemenille vahvistetut edellytykset jad) joiden osalta on virallisessa tarkastuksessa todettu, että edellä tarkoitetut edellytykset on täytetty.E. Toisen sukupolven varmennetuilla siemenillä (maapähkinä, tekstiilipellava, öljypellava, seesami, soija) siemeniä,a) jotka polveutuvat suoraan perussiemenistä, ensimmäisen sukupolven varmennetuista siemenistä tai jalostajan pyynnöstä perussiemeniä aikaisemman sukupolven siemenistä, jotka voivat täyttää ja jotka ovat täyttäneet virallisessa tarkastuksessa liitteissä I ja II perussiemenille vahvistetut edellytykset;b) jotka on tarkoitettu muuhun kuin öljy- ja kuitukasvien siementen tuotantoon;c) jotka täyttävät liitteissä I ja II varmennetuille siemenille vahvistetut edellytykset jad) joiden osalta on virallisessa tarkastuksessa todettu, että edellä tarkoitetut edellytykset on täytetty.F. Kolmannen sukupolven varmennetuilla siemenillä (tekstiilipellava, öljypellava) siemeniä,a) jotka polveutuvat suoraan perussiemenistä, ensimmäisen tai toisen sukupolven varmennetuista siemenistä tai jalostajan pyynnöstä perussiemenistä, jotka voivat täyttää ja jotka ovat täyttäneet virallisessa tarkastuksessa liitteissä I ja II perussiemenille vahvistetut edellytykset,b) jotka on tarkoitettu muuhun kuin öljy- ja kuitukasvien siementen tuotantoon;c) jotka täyttävät liitteissä I ja II varmennetuille siemenille vahvistetut edellytykset jad) joiden osalta on virallisessa tarkastuksessa todettu, että edellä tarkoitetut edellytykset on täytetty.G. Kauppasiemenillä siemeniä,a) jotka ovat lajiltaan tunnistettavia;b) jotka täyttävät 4 artiklan b kohdan säännösten rajoituksin liitteessä II kauppasiemenille vahvistetut edellytykset;c) joiden osalta on virallisessa tarkastuksessa todettu, että edellä tarkoitetut edellytykset on täytetty.H. Virallisilla toimenpiteillä toimenpiteitä, joita toteuttavata) jonkin valtion viranomaiset taib) jonkin valtion valvonnassa toimivat julkis- tai yksityisoikeudelliset oikeushenkilöt taic) valantehneet luonnolliset henkilöt sellaisten lisätehtävien osalta, jotka myös kuuluvat valtion valvontaan,sillä edellytyksellä, että b ja c kohdassa tarkoitetut henkilöt eivät saa henkilökohtaista etua kyseisistä toimenpiteistä.2. Jäsenvaltiot voivata) tämän direktiivin säännösten noudattamiseksi välttämättömien lakien, asetusten ja hallinnollisten määräysten voimaan saattamista seuraavan ja enintään kolme vuotta kestävän siirtymäkauden aikana ja 1 kohdan C, D, E ja F alakohdasta poiketen varmentaa varmennetuiksi siemeniksi sellaisia siemeniä, jotka polveutuvat suoraan jossain jäsenvaltiossa nykyisen järjestelmän mukaisesti virallisesti tarkastetuista siemenistä, joilla on samat takeet kuin tämän direktiivin periaatteiden mukaisesti varmennetuilla perussiemenillä; tätä säännöstä sovelletaan vastaavasti ensimmäisen tai tarvittaessa toisen sukupolven ja 1 kohdan E ja F alakohdassa tarkoitettuihin varmennettuihin siemeniin;b) sisällyttää pellavan siementen osalta useita sukupolvia perussiementen luokkaan sekä jakaa kyseisen luokan alaosastoihin sukupolvien mukaan;c) viimeistään 30 päivänä kesäkuuta 1974 päättyvän siirtymäkauden aikana sallia pellavan siementen osalta kolmannen sukupolven varmennettujen siementen pitämisen kaupan. Pellavan siementen hankinnassa ilmenevien vaikeuksien poistamiseksi jäsenvaltiossa neuvosto voi komission ehdotuksesta pidentää edellä tarkoitettua siirtymäkautta;d) säätää, että virallisia tarkastuksia liitteessä II olevan I kohdan 3 d alakohdassa Brassica napus oleiferalle vahvistetun edellytyksen noudattamisen tarkastamiseksi, ei suoriteta kaikille erille varmennuksen aikana, ellei epäillä kyseisen edellytyksen täyttymistä.3 artikla 1. Jäsenvaltioiden on säädettävä, että seuraavia siemeniäBrassica campestris L. ssp. oleifera (Metzg.) Sinsk.Brassica napus L. ssp. oleifera (Metzg.) Sinsk.Cannabis sativa L.Carum carvi L.Gossypium spec.Helianthus annuus L.Linum usitatissimum L. partim. - tekstiilipellavasaa pitää kaupan ainoastaan, jos ne on virallisesti varmennettu "perussiemeniksi" tai "varmennetuiksi siemeniksi" ja jos ne täyttävät liitteessä II vahvistetut edellytykset.2. Jäsenvaltioiden on säädettävä, että muiden kuin 1 kohdassa lueteltujen öljy- ja kuitukasvilajien siemeniä saa pitää kaupan ainoastaan, jos siemenet on virallisesti varmennettu "perussiemeniksi" tai "varmennetuiksi siemeniksi" tai jos siemenet ovat kauppasiemeniä ja jos siemenet täyttävät liitteessä II vahvistetut edellytykset.3. Noudattaen 20 artiklassa säädettyä menettelyä voidaan säätää, että muiden kuin 1 kohdassa lueteltujen öljy- ja kuitukasvien siemeniä saa pitää kaupan määrätyistä päivämääristä alkaen ainoastaan, jos ne on virallisesti varmennettu "perussiemeniksi" tai "varmennetuiksi siemeniksi".4. Jäsenvaltioiden on varmistettava, että siementen viralliset tarkastukset suoritetaan käytössä olevien kansainvälisten menetelmien mukaisesti, jos tällaisia menetelmiä on olemassa.5. Jäsenvaltiot voivat säätää 1 ja 2 kohdan säännöksistä poikkeuksia:a) perussiemeniä aikaisempaa sukupolvea olevien jalostettujen siementen osalta;b) kokeiden ja tieteellisten tarkoitusten osalta;c) valintatyön osalta;d) kunnostettavien raakasiementen kaupan pitämisen osalta, jos näiden siementen tunnistettavuus on taattu.4 artikla Poiketen 3 artiklan säännöksistä jäsenvaltiot voivat kuitenkina) sallia sellaisten perussiementen virallisen varmentamisen ja pitämisen kaupan, jotka eivät täytä liitteessä II vahvistettuja itävyyden edellytyksiä; kaikki tarvittavat toimenpiteet on toteutettava sen varmistamiseksi, että siementen toimittaja takaa erityisen itävyyden, mikä toimittajan on ilmoitettava kaupan pitämistä varten erityisessä etiketissä, jossa on toimittajan nimi ja osoite sekä erän viitenumero;b) sallia siementen saatavuuden nopeuttamiseksi sellaisten luokkiin "perussiemenet", kaikenlaiset "varmennetut siemenet" tai "kauppasiemenet" kuuluvien siementen virallisen varmentamisen tai hyväksynnän ja pitämisen kaupan ensimmäiselle ostajalle, joiden liitteessä II vahvistettujen itävyyden edellytysten täyttymistä koskeva virallinen tarkastus ei ole päättynyt. Varmentaminen tai hyväksyntä annetaan vain esitettäessä siementen väliaikainen analyysiseloste ja edellytyksellä, että ensimmäisen vastaanottajan nimi ja osoite on ilmoitettu; kaikki tarvittavat toimenpiteet on toteutettava sen varmistamiseksi, että siementen toimittaja takaa väliaikaisella analyysillä todetun itävyyden; itävyys on ilmoitettava kaupan pitämistä varten erityisessä etiketissä, jossa on siementen toimittajan nimi ja osoite sekä erän viitenumero.Näitä säännöksiä ei sovelleta kolmansista maista tuotuihin siemeniin, lukuun ottamatta 14 artiklassa säädettyä yhteisön ulkopuolella tapahtuvaa tuotantoa.5 artikla Jäsenvaltiot voivat liitteissä I ja II vahvistettujen edellytysten osalta vahvistaa oman tuotantonsa kauppasiementen varmentamista ja tarkastusta koskevat lisävaatimukset tai tiukemmat vaatimukset.6 artikla 1. Jäsenvaltion on laadittava luettelo öljy- ja kuitukasvien lajikkeista, jotka on virallisesti hyväksytty varmennettaviksi sen alueella; luettelossa on ilmoitettava tärkeimmät morfologiset tai fysiologiset ominaisuudet, joiden perusteella voidaan erottaa suoraan "varmennettujen siementen" luokasta polveutuvat kasvilajikkeet.2. Hybridien ja keinotekoisten lajikkeiden osalta genealogisista ainesosista on ilmoitettava hyväksymisestä ja varmentamisesta vastaaville viranomaisille. Jäsenvaltioiden on varmistettava, että genealogisten ainesosien tarkastus ja kuvaus pidetään jalostajan pyynnöstä luottamuksellisina.3. Lajike on hyväksyttävä varmennettavaksi ainoastaan, jos virallisissa tai virallisesti valvotuissa tarkastuksissa, erityisesti viljelykokeissa, lajike on todettu riittävän yhtenäiseksi ja pysyväksi.4. Hyväksytyt lajikkeet on säännöllisesti tarkastettava virallisesti. Jos jokin varmennettavaksi hyväksymisen edellytyksistä ei täyty, hyväksyminen on peruutettava ja lajike poistettava luettelosta.5. Luettelot ja niiden muutokset on lähetettävä viipymättä komissiolle, joka ilmoittaa niistä muille jäsenvaltioille.7 artikla 1. Jäsenvaltioiden on säädettävä, että lajikkeita, kauppasiemeniä ja varmennettavia siemeniä tarkastettaessa näytteet virallisesti otetaan tarkoituksenmukaisin menetelmin.2. Tarkastettaessa siemeniä varmentamista varten ja tarkastettaessa kauppasiemeniä näytteet on otettava yhtenäisistä eristä; erän enimmäispaino ja näytteen vähimmäispaino vahvistetaan liitteessä III.8 artikla 1. Jäsenvaltioiden on säädettävä, että perussiemeniä, kaikenlaisia varmennettuja siemeniä ja kauppasiemeniä saa pitää kaupan ainoastaan riittävän yhtenäisinä erinä ja pakkauksissa, jotka on 9 ja 10 artiklan säännösten mukaisesti varustettu suljinjärjestelmällä ja merkinnöillä.2. Jäsenvaltiot voivat säätää pienten määrien käyttäjille kaupan pitämisen osalta poikkeuksia 1 kohdan pakkauksia, suljinjärjestelmää ja merkintöjä koskevista säännöksistä.9 artikla 1. Jäsenvaltioiden on säädettävä, että perussiementen, kaikenlaisten varmennettujen siementen ja kauppasiementen pakkaukset on virallisesti suljettava niin, että pakkausta avattaessa suljinjärjestelmä särkyy eikä sitä voida laittaa takaisin paikalleen.2. Pakkaukset voidaan sulkea uudelleen ainoastaan virallisesti. Jos pakkaukset suljetaan uudelleen, uudelleen sulkemisen päivämäärä ja toimenpiteen suorittanut viranomainen on ilmoitettava 10 artiklan 1 kohdassa säädetyssä etiketissä.10 artikla 1. Jäsenvaltioiden on säädettävä, että perussiementen, varmennettujen siementen ja kauppasiementen:a) pakkaukset on varustettava pakkauksen ulkopuolella olevalla, liitteen IV mukaisella virallisella etiketillä, joka on laadittu yhdellä yhteisön virallisista kielistä; se on kiinnitettävä virallisella suljinjärjestelmällä; perussiementen etiketin on oltava valkoinen; varmennettujen siementen ja ensimmäisen perussiementen jälkeisen sukupolven siementen etiketin on oltava sininen ja seuraavien perussiementen jälkeisten sukupolvien varmennettujen siementen etiketin on oltava punainen ja kauppasiementen etiketin on oltava ruskea; jos 4 artiklan a alakohdassa tarkoitetussa tapauksessa perussiemenet eivät täytä liitteessä II vahvistettuja itävyyden edellytyksiä, siitä on ilmoitettava etiketissä;b) pakkauksessa on oltava etiketin värinen virallinen ilmoitus, jossa on liitteessä IV olevan A osan a alakohdan 4, 5 ja 6 alakohdassa sekä kauppasiementen osalta b alakohdan 2, 5 ja 6 alakohdassa vahvistetut etikettitiedot; tämä ilmoitus ei ole välttämätön, jos nämä tiedot on painettu pysyvästi pakkaukseen.2. Jäsenvaltiot voivat säätää poikkeuksia 1 kohdan säännöksistä pienpakkausten osalta.3. Jäsenvaltioilla on oikeus vaatia, että todistetusti muuhun käyttöön kuin maataloustuotantoon tarkoitettuja öljy- ja kuitukasvien siemeniä voidaan pitää kaupan ainoastaan, jos siitä on maininta etiketissä.11 artikla Jäsenvaltioilla on oikeus vaatia, että niiden alueella tuotettujen tai niiden alueelle tuotujen perussiementen, kaikenlaisten varmennettujen siementen tai kauppasiementen pakkaukset varustetaan toimittajan etiketillä niiden alueella tapahtuvaa kaupan pitämistä varten, lukuun ottamatta 4 artiklassa tarkoitettuja tapauksia.12 artikla Jäsenvaltioiden on säädettävä, että perussiementen, kaikenlaisten varmennettujen siementen tai kauppasiementen kemiallisesta käsittelystä on maininta joko virallisessa etiketissä tai toimittajan etiketissä ja pakkauksessa tai sen sisällä.13 artikla 1. Jäsenvaltioiden on varmistettava, ettei perussiemeniä ja kaikenlaisia varmennettuja siemeniä, jotka on virallisesti varmennettu ja joiden pakkaus on virallisesti merkitty ja suljettu tämän direktiivin säännösten mukaisesti sekä kauppasiemeniä, joiden pakkaus on virallisesti merkitty ja suljettu tämän direktiivin säännösten mukaisesti, koske muut kuin tässä direktiivissä säädetyt niiden ominaisuuksia, tarkastusjärjestelyjä, merkintöjä ja sulkemista koskevat rajoitukset kaupan pitämiselle.2. Jäsenvaltiot voivat:a) säätää, sikäli kuin 3 artiklan 3 kohdan mukaiset säännökset eivät ole tulleet voimaan, että muiden kuin 3 artiklan 1 kohdassa lueteltujen öljy- ja kuitukasvilajien siemeniä saa pitää kaupan määrätyistä päivämääristä alkaen ainoastaan, jos kyseessä ovat sellaiset siemenet, jotka on virallisesti varmennettu "perussiemeniksi" tai "varmennetuiksi siemeniksi";b) säätää kaupan pitämistä varten sallitusta enimmäiskosteuspitoisuudesta;c) rajoittaa öljy- ja kuitukasvien varmennettujen siementen pitämisen kaupan ensimmäisen sukupolven siemeniin, ja puuvillan osalta ensimmäisen tai toisen perussiementen jälkeisen sukupolven siemeniin;d) rajoittaa öljy- ja kuitukasvien siementen pitämisen kaupan kansallisen luettelon alueelliseen viljely- ja käyttöarvoon perustuviin lajikkeiden siemeniin, kunnes lajikkeiden yleinen luettelo voidaan ottaa käyttöön; toisista jäsenvaltioista peräisin olevat lajikkeet hyväksytään tähän luetteloon samoin edellytyksin kuin kansalliset lajikkeet.14 artikla 1. Jäsenvaltioiden on säädettävä, että öljy- ja kuitukasvien siemenet, jotka polveutuvat suoraan jossakin jäsenvaltiossa varmennetuista ja jossakin toisessa jäsenvaltiossa tai kolmannessa maassa korjatuista perussiemenistä, voidaan varmentaa perussiementen tuottajamaassa, jos niille on tuotantopellolla tehty liitteessä I vahvistetut edellytykset täyttävä viljelystarkastus ja jos virallisessa tarkastuksessa on todettu, että liitteessä II vahvistetut, varmennettuja siemeniä koskevat edellytykset on täytetty.2. Jäsenvaltiot voivat säätää, että 1 kohdan säännöksiä voidaan soveltaa myös sellaisiin öljy- ja kuitukasvien siemeniin, jotka polveutuvat suoraan jossakin jäsenvaltiossa varmennetuista ja toisessa jäsenvaltiossa tai kolmannessa maassa korjatuista siemenistä.3. Edellä 1 kohdan säännöksiä voidaan samalla tavalla soveltaa sellaisten varmennettujen siementen varmentamiseen, jotka polveutuvat suoraan perussiemeniä aikaisemman sukupolven siemenistä, jotka voivat täyttää ja ovat täyttäneet virallisessa tarkastuksessa liitteissä I ja II perussiemenille vahvistetut edellytykset.15 artikla 1. Neuvosto päättää komission ehdotuksesta määräenemmistöllä:a) täyttävätkö, kuten 14 artiklassa säädetään, viljelystarkastukset kolmannessa maassa liitteessä I vahvistetut edellytykset;b) vastaavatko sellaiset öljy- ja kuitukasvien siemenet, jotka on korjattu jossakin kolmannessa maassa ja joilla on samat takeet ominaisuuksiensa osalta ja niiden tarkastusjärjestelyjen, niiden tunnistettavuuden varmistamiseksi, merkitsemiseksi ja tarkastamiseksi tässä suhteessa sellaisia perussiemeniä, varmennettuja siemeniä tai ensimmäisen, toisen tai kolmannen sukupolven varmennettuja siemeniä tai kauppasiemeniä, jotka on korjattu yhteisössä ja jotka ovat tämän direktiivin säännösten mukaisia.2. Siihen saakka kunnes neuvosto tekee 1 kohdan mukaisen päätöksen, jäsenvaltiot voivat päättää kyseisessä kohdassa tarkoitetuista asioista. Tämä oikeus päättyy 1 päivänä heinäkuuta 1971.16 artikla 1. Perussiementen, kaikenlaisten varmennettujen siementen tai kauppasiementen yleisessä saatavuudessa ilmenevien väliaikaisten ja vähintään yhdessä jäsenvaltiossa esiintyvien sekä yhteisössä ylipääsemättömien vaikeuksien poistamiseksi voidaan noudattaen 20 artiklassa säädettyä menettelyä myöntää yhdelle tai useammalle jäsenvaltiolle lupa sallia pitää kaupan määräajan väljemmät vaatimukset täyttävän luokan siemeniä.2. Määrätyn lajikkeen siementen luokan osalta virallinen etiketti on vastaavaa luokkaa varten laadittu etiketti ja kaikissa muissa tapauksissa samanlainen kuin kauppasiementen etiketti. Etiketissä on aina ilmoitettava, että kyseessä ovat väljemmät vaatimukset täyttävään luokkaan kuuluvat siemenet.17 artikla Tätä direktiiviä ei sovelleta sellaisiin öljy- ja kuitukasvien siemeniin, jotka on todistetusti tarkoitettu vietäviksi kolmansiin maihin.18 artikla Jäsenvaltioiden on toteutettava kaikki tarvittavat toimenpiteet, jotta pidettäessä kaupan öljy- ja kuitukasvien siemeniä tarkastettaisiin virallisesti ainakin pistokokein tämän direktiivin edellytysten noudattamista.19 artikla 1. Yhteisöön on perustettava yhteisön koepeltoja, joilla suoritetaan vuosittain pistokokein otettujen kaikenlaisten varmennettujen öljy- ja kuitukasvien siementen näytteiden jälkitarkastus; 20 artiklassa tarkoitettu komitea tarkastaa nämä pellot.2. Ensimmäisessä vaiheessa vertailukokeita käytetään varmentamisen teknisten menetelmien yhdenmukaistamiseen tulosten vastaavuuden aikaansaamiseksi. Kun tämä tavoite on saavutettu, vertailukokeista laaditaan vuosittain toimintakertomus, joka luottamuksellisena annetaan tiedoksi jäsenvaltioille ja komissiolle. Komissio päättää noudattaen 20 artiklassa säädettyä menettelyä päivämäärästä, johon mennessä kertomus on laadittava ensimmäisen kerran.3. Komissio päättää noudattaen 20 artiklassa säädettyä menettelyä vertailukokeiden suorittamiseksi tarvittavista järjestelyistä. Kolmansista maista korjattuja öljy- ja kuitukasvien siemeniä voidaan ottaa mukaan vertailukokeisiin.20 artikla 1. Jos tässä artiklassa säädettyä menettelyä on noudatettava, asian saattaa neuvoston 14 päivänä kesäkuuta 1966 tekemällä päätöksellä(2) perustetun maataloudessa, puutarhaviljelyssä ja metsätaloudessa käytettäviä siemeniä ja lisäysaineistoa käsittelevän pysyvän komitean, jäljempänä "komitea", käsiteltäväksi komitean puheenjohtaja omasta aloitteestaan tai jäsenvaltion edustajan pyynnöstä.2. Komiteaan kuuluvien jäsenvaltioiden äänet painotetaan perustamissopimuksen 148 artiklan 2 kohdassa määrätyllä tavalla. Puheenjohtaja ei osallistu äänestykseen.3. Komission edustaja tekee komitealle ehdotuksen tarvittavista toimenpiteistä. Komitea antaa lausuntonsa toimenpiteistä määräajassa, jonka puheenjohtaja voi asettaa asian kiireellisyyden mukaan. Lausunto annetaan kahdentoista äänen enemmistöllä.4. Komissio päättää toimenpiteistä, joita sovelletaan välittömästi. Jos kyseiset toimenpiteet eivät kuitenkaan ole komitean antaman lausunnon mukaisia, komissio ilmoittaa niistä viipymättä neuvostolle. Siinä tapauksessa komissio voi lykätä päättämiensä toimenpiteiden soveltamista enintään yhdellä kuukaudella ilmoituksen tekopäivästä.Neuvosto voi määräenemmistöllä päättää asiasta toisin yhden kuukauden kuluessa.21 artikla Tämä direktiivi ei rajoita sellaisten kansallisten säännösten soveltamista, jotka ovat perusteltuja ihmisten, eläinten tai kasvien terveyden ja elämän suojelemiseksi taikka teollisen ja kaupallisen omaisuuden suojelemiseksi, lukuun ottamatta liitteessä II vahvistettua toleranssia taudeille, vahingollisille organismeille tai niiden tartunnanlevittäjille.22 artikla Noudattaen 20 artiklassa säädettyä menettelyä jäsenvaltiolle voidaan pyynnöstä myöntää poikkeuslupa velvollisuudesta soveltaa tiettyjen lajien osalta kokonaan tai osittain tämän direktiivin säännöksiä, jos sen alueella ei tavallisesti lisätä tai pidetä kaupan kyseisten lajien siemeniä.23 artikla Jäsenvaltioiden on saatettava tämän direktiivin säännösten noudattamisen edellyttämät lait, asetukset ja hallinnolliset määräykset voimaan viimeistään 1 päivänä heinäkuuta 1970.Jäsenvaltioiden on ilmoitettava tästä komissiolle viipymättä.24 artikla Tämä direktiivi on osoitettu kaikille jäsenvaltioille.Tehty Luxemburgissa 30 päivänä kesäkuuta 1969.Neuvoston puolestaPuheenjohtajaJ. P. BUCHLER(1) EYVL N:o C 108, 19.10.1968, s. 30(2) EYVL N:o 125, 11.7.1966, s. 2289/66LIITE I KASVUSTON VARMENTAMISEN EDELLYTYKSET 1. Kasvuston on oltava riittävän tunnistettava ja lajikepuhdas.2. Siemenille on tehtävä vähintään yksi virallinen viljelystarkastus.3. Tuotantopellon kasvuston tilan ja kasvuston kehitysasteen on oltava sellainen, että tunnistettavuuden ja lajikepuhtauden riittävä tarkastus on mahdollinen.4. Tuotantopellolla ei saa olla sellaisia aikaisempia kasvustoja, jotka eivät sovi yhteen kasvuston siementuotannon lajin ja lajikkeen kanssa.5. Vähimmäisetäisyydet viereisistä kasvustoista:>TAULUKON PAIKKA>Näitä etäisyyksiä ei tarvitse noudattaa, jos muuta kuin toivottua vierasta pölytystä vastaan on riittävä suoja.6. Siementen käyttöarvoa vähentäviä tauteja on oltava mahdollisimman vähän.LIITE II EDELLYTYKSET, JOTKA SIEMENTEN ON TÄYTETTÄVÄ I. Varmennetut siemenet 1. Siementen on oltava riittävän tunnistettavia ja lajikepuhtaita.2. Siementen on oltava lisäksi seuraavien edellytysten mukaisia:A. Vaatimukset:>TAULUKON PAIKKA>Vähimmäislajikepuhtautta koskevien edellytysten täyttyminen on tarkastettava pääosin pellolla.B. Huomautuksiaa) Kaikkien lajien osalta siementen joukossa ei ole Avena fatuaa eikä Cuscutaa; kuitenkaan yhtä Avena fatuan tai Cuscutan siementä 100 gramman näytteessä ei katsota epäpuhtaudeksi, jos toisessa 200 gramman näytteessä ei ole Avena fatuaa tai Cuscutaa.b) Brassica campestris ssp. oleiferan, Brassica napus ssp. oleiferan, Brassica nigran, Brassica juncean ja Sinapis alban osalta ei saa olla enempää kuin yksi Raphanus raphanistrum -siemen 10 gramman näytteessä.c) Brassica campestris ssp. oleiferan, Brassica napus ssp. oleiferan, Brassica nigran, Brassica juncean ja Sinapis alban osalta Sinapis arvensis -siementen painoprosentti saa olla enintään 0,2.d) Linum usitatissimum -siemenen 500 gramman näytteessä rikkakasvien siementen lukumäärä saa olla enintään 35. Tässä määrässä saa olla enintään yhteensä 20 Alopecurus myosuroides -siementä ja Lolium remotum -siementä.e) Linum usitatissimum -siementen joukossa ei saa olla Orobanchea; yhtä Orobanchesiementä 100 gramman näytteessä ei kuitenkaan katsota epäpuhtaudeksi, jos toisessa 200 gramman näytteessä ei ole Orobanchea.3. Siementen käyttöarvoa vähentäviä vahingollisia organismeja on oltava mahdollisimman vähän.a) Cannabis sativan, Linum usitatissimumin ja Helianthus annuusin siemenillä Botrytisin tartuttamien siementen lukumäärä saa olla enintään 5.b) Linum usitatissimumin osalta sellaisten siementen lukumäärä, jotka ovat muiden tautien kuin botrytisin tartuttamia ja varsinkin Ascochyta linicolan, Colletotrichum linin ja Fusarium spec. tartuttamia, saa olla enintään yhteensä 5.c) Gossypium-siemenillä Platyedra gossypiellan tartuttamien siementen lukumäärä saa olla enintään 1.d) Helianthus annuusin ja Brassica napus oleiferan siemenillä Sclerotinia sclerotiorum -rihmastopahkan painoprosentti saa olla enintään 0,1.II. Kauppasiemenet Edellä I kohdassa tarkoitettuja edellytyksiä sovelletaan kauppasiemeniin 2 kohdan A alakohdan 2 saraketta lukuun ottamatta.LIITE IV ETIKETTI A. Ilmoitettavat tiedot a) Perussiemenet ja varmennetut siemenet:1. "ETY-säännöt ja vaatimukset"2. Varmentava viranomainen ja jäsenvaltio tai niiden lyhenteet3. Virallisen sulkemisen kuukausi ja vuosi4. Erän viitenumero5. Laji6. Lajike7. Luokka8. Tuotantomaa9. Ilmoitettu netto- tai bruttopainob) Kauppasiemenet:1. "ETY-säännöt ja vaatimukset"2. "Kauppasiemeniä (varmentamattomia lajikkeen osalta)"3. Varmentava viranomainen ja jäsenvaltio tai niiden lyhenteet4. Virallisen sulkemisen kuukausi ja vuosi5. Erän viitenumero6. Laji7. Tuotantoalue8. Ilmoitettu netto- tai bruttopainoB. Vähimmäismitat 110 mm x 67 mm


Avis juridique important

|

32002L0074

Euroopan parlamentin ja neuvoston direktiivi 2002/74/EY, annettu 23 päivänä syyskuuta 2002, työntekijöiden suojaa työnantajan maksukyvyttömyystilanteessa koskevan jäsenvaltioiden lainsäädännön lähentämisestä annetun neuvoston direktiivin 80/987/ETY muuttamisesta (ETA:n kannalta merkityksellinen teksti)

Virallinen lehti nro L 270 , 08/10/2002 s. 0010 - 0013

Euroopan parlamentin ja neuvoston direktiivi 2002/74/EY,annettu 23 päivänä syyskuuta 2002,työntekijöiden suojaa työnantajan maksukyvyttömyystilanteessa koskevan jäsenvaltioiden lainsäädännön lähentämisestä annetun neuvoston direktiivin 80/987/ETY muuttamisesta(ETA:n kannalta merkityksellinen teksti)EUROOPAN PARLAMENTTI JA EUROOPAN UNIONIN NEUVOSTO, jotkaottavat huomioon Euroopan yhteisön perustamissopimuksen ja erityisesti sen 137 artiklan 2 kohdan,ottavat huomioon komission ehdotuksen(1),ottavat huomioon talous- ja sosiaalikomitean lausunnon(2),ovat kuulleet alueiden komiteaa,noudattavat perustamissopimuksen 251 artiklassa tarkoitettua menettelyä(3),sekä katsovat seuraavaa:(1) Yhteisön peruskirja työntekijöiden sosiaalisista perusoikeuksista hyväksyttiin 9 päivänä joulukuuta 1989. Sen seitsemännessä kohdassa todetaan, että sisämarkkinoiden toteutumisen on johdettava työntekijöiden elin- ja työolojen parantumiseen Euroopan yhteisössä sekä että tämän parantumisen on johdettava tarpeen mukaan työlainsäädännön tiettyjen näkökohtien, kuten joukkoirtisanomisiin tai konkursseihin liittyvien menettelyjen, kehittämiseen.(2) Direktiivin 80/987/ETY(4) tarkoituksena on varmistaa työntekijöiden vähimmäissuoja heidän työnantajansa maksukyvyttömyystilanteessa. Niinpä jäsenvaltioiden on direktiivin mukaisesti perustettava palkkaturvajärjestelmä, joka turvaa asianomaisille työntekijöille maksun heidän maksamatta olevista saatavistaan.(3) Maksukyvyttömyyttä koskevan jäsenvaltioiden lainsäädännön muutokset ja sisämarkkinoiden kehittyminen edellyttävät mainitun direktiivin tiettyjen säännösten mukauttamista.(4) Oikeusvarmuuden ja avoimuuden vuoksi olisi myös direktiivin 80/987/ETY soveltamisalaa ja tiettyjä määritelmiä selvennettävä. Erityisesti direktiivin artiklaosassa olisi täsmennettävä jäsenvaltioille myönnetty mahdollisuus rajoittaa direktiivin soveltamisalaa sekä kumottava sen johdosta direktiivin liite.(5) Kyseessä olevien työntekijöiden yhdenvertaisen suojan varmistamiseksi olisi maksukyvyttömyyden määritelmä mukautettava jäsenvaltioiden lainsäädännön uusiin suuntauksiin ja käsitteen piiriin olisi otettava myös muita maksukyvyttömyysmenettelyjä kuin likvidaatiomenettely. Palkkaturvajärjestelmää koskevan maksuvelvoitteen määrittämiseksi jäsenvaltioiden olisi voitava tässä yhteydessä säätää, että jos maksukyvyttömyystilanne johtaa useisiin maksukyvyttömyysmenettelyihin, tällaista tilannetta käsitellään ikään kuin kyseessä olisi yksi ainoa maksukyvyttömyysmenettely.(6) Olisi varmistettava, että ne työntekijät, joita tarkoitetaan Euroopan teollisuuden ja työnantajain keskusjärjestön (UNICE), julkisten yritysten Euroopan keskuksen (CEEP) ja Euroopan ammatillisen yhteisjärjestön (EAY) tekemästä osa-aikatyötä koskevasta puitesopimuksesta 15 päivänä joulukuuta 1997 annetussa neuvoston direktiivissä 97/81/EY(5), Euroopan ammatillisen yhteisjärjestön (EAY), Euroopan teollisuuden ja työnantajain keskusjärjestön (UNICE) ja julkisten yritysten Euroopan keskuksen (CEEP) tekemästä määräaikaista työtä koskevasta puitesopimuksesta 28 päivänä kesäkuuta 1999 annetussa neuvoston direktiivissä 1999/70/EY(6) ja määräaikaisessa tai tilapäisessä työsuhteessa olevien työntekijöiden työturvallisuuden ja -terveyden parantamisen edistämistä koskevien toimenpiteiden täydentämisestä 25 päivänä kesäkuuta 1991 annetussa neuvoston direktiivissä 91/383/ETY(7), eivät jää tämän direktiivin soveltamisalan ulkopuolelle.(7) Työntekijöiden oikeusvarmuuden takaamiseksi sellaisten yritysten maksukyvyttömyystilanteissa, joilla on toimintaa useissa jäsenvaltioissa, ja työntekijöiden oikeuksien vahvistamiseksi yhteisöjen tuomioistuimen vakiintuneen oikeuskäytännön mukaisesti, direktiiviin on tarpeen sisällyttää säännöksiä, joissa todetaan nimenomaisesti, mikä palkkaturvajärjestelmä on vastuussa työntekijöiden maksamatta olevien saatavien suorittamisesta näissä tapauksissa, ja joissa jäsenvaltioiden toimivaltaisten viranomaisten välisen yhteistyön tavoitteeksi asetetaan työntekijöiden maksamatta olevien saatavien suorittaminen viipymättä. Lisäksi on tarpeen varmistaa, että säännökset pannaan asianmukaisesti täytäntöön säätämällä jäsenvaltioiden toimivaltaisten hallintoviranomaisten välisestä yhteistyöstä.(8) Jäsenvaltiot voivat asettaa palkkaturvajärjestelmän vastuuta koskevia rajoituksia, joiden on oltava direktiivissä asetetun sosiaalisen tavoitteen mukaisia ja joissa voidaan ottaa huomioon palkkasaatavien eri tasot.(9) Maksukyvyttömyysmenettelyjen toteamisen helpottamiseksi erityisesti rajat ylittävissä tilanteissa olisi säädettävä, että jäsenvaltioiden on ilmoitettava komissiolle ja muille jäsenvaltioille, millaiset maksukyvyttömyysmenettelyt johtavat palkkaturvajärjestelmään turvautumiseen.(10) Tämän johdosta olisi direktiivi 80/987/ETY muutettava.(11) Koska ehdotetun toimen tavoitetta, joka on direktiivin 80/987/ETY tiettyjen säännösten mukauttaminen yritysten toiminnassa yhteisössä tapahtuneiden muutosten huomioon ottamiseksi, ei voida riittävällä tavalla saavuttaa jäsenvaltioiden toimin, vaan se voidaan saavuttaa paremmin yhteisön tasolla, yhteisö voi toteuttaa toimenpiteitä perustamissopimuksen 5 artiklassa vahvistetun toissijaisuusperiaatteen mukaisesti. Mainitussa artiklassa vahvistetun suhteellisuusperiaatteen mukaisesti tässä direktiivissä ei ylitetä sitä, mikä on tämän tavoitteen saavuttamiseksi tarpeen,(12) Komission olisi toimitettava Euroopan parlamentille ja neuvostolle kertomus tämän direktiivin täytäntöönpanosta ja soveltamisesta, erityisesti siltä osin kuin on kyse jäsenvaltioissa ilmenevistä uudenlaisista työsuhteista,OVAT ANTANEET TÄMÄN DIREKTIIVIN:1 artiklaMuutetaan direktiivi 80/987/ETY seuraavasti:1) Korvataan nimi seuraavasti: "Neuvoston direktiivi 80/987/ETY, annettu 20 päivänä lokakuuta 1980, työntekijöiden suojasta työnantajan maksukyvyttömyystilanteessa".2) Korvataan I jakso seuraavasti: "I JAKSOSoveltamisala ja määritelmät1 artikla1. Tätä direktiiviä sovelletaan työntekijöiden työsopimuksista tai työsuhteista johtuviin saataviin työnantajalta, joka on 2 artiklan 1 kohdassa tarkoitetulla tavalla maksukyvytön.2. Jäsenvaltiot voivat poikkeuksellisesti jättää tiettyihin ryhmiin kuuluvien työntekijöiden saatavat tämän direktiivin soveltamisalan ulkopuolelle sen vuoksi, että on olemassa muita tapoja turvata palkkasaatavat, jos osoitetaan, että ne tarjoavat kyseisille henkilöille tästä direktiivistä johtuvaa suojaa vastaavan suojan.3. Jäsenvaltiot voivat edelleen jättää, jos tällaista säännöstä jo sovelletaan niiden kansallisessa lainsäädännössä, tämän direktiivin soveltamisalan ulkopuolelle:a) luonnollisen henkilön palveluksessa olevat kotiapulaiset; jab) kalastajat, jotka saavat palkkansa osuutena saaliista.2 artikla1. Tätä direktiiviä sovellettaessa työnantajaa pidetään maksukyvyttömänä, jos on pyydetty jonkin jäsenvaltion lakien, asetusten tai hallinnollisten määräysten mukaisen, työnantajan kaikkia velkoja koskevan sellaisen maksukyvyttömyysmenettelyn aloittamista, jossa kyseinen työnantaja menettää osittain tai kokonaan määräysvallan omaisuuteensa ja jossa määrätään selvittäjä tai vastaavaa tehtävää suorittava henkilö, ja jos kyseisten säännösten nojalla toimivaltainen viranomainen on jokoa) päättänyt menettelyn aloittamisesta; taib) todennut, että työnantajan yritys tai liiketoiminta on kokonaan lopetettu ja että käytettävissä olevat varat eivät riitä perusteeksi menettelyn aloittamiselle.2. Tällä direktiivillä ei ole vaikutusta siihen, miten kansallisessa lainsäädännössä määritellään käsitteet 'työntekijä', 'työnantaja', 'palkka', 'saavutettu oikeus' ja 'tulevaisuuteen kohdistuva oikeus'.Jäsenvaltiot eivät kuitenkaan voi jättää tämän direktiivin soveltamisalan ulkopuolelle:a) direktiivissä 97/81/EY tarkoitettuja osa-aikatyöntekijöitä;b) direktiivissä 1999/70/EY tarkoitettuja määräaikaisessa työsuhteessa olevia työntekijöitä;c) direktiivin 91/383/ETY 1 artiklan 2 kohdassa tarkoitettuja tilapäisessä työsuhteessa olevia työntekijöitä.3. Jäsenvaltiot eivät voi asettaa työsopimuksen tai -suhteen vähimmäiskestoa ehdoksi työntekijöiden oikeudelle saada tämän direktiivin mukaisia etuuksia.4. Tämä direktiivi ei estä jäsenvaltioita laajentamasta työntekijöiden suojaa muihin maksukyvyttömyystapauksiin, kuten tilanteeseen, jossa maksut on tosiasiallisesti lopetettu pysyvästi, kun maksukyvyttömyys on vahvistettu muilla kuin 1 kohdassa tarkoitetuilla menettelyillä, joista säädetään kansallisessa lainsäädännössä.Tällaiset menettelyt eivät kuitenkaan aiheuta vastuuta muiden jäsenvaltioiden järjestelmille III a jaksossa tarkoitetuissa tapauksissa."3) Korvataan 3 ja 4 artikla seuraavasti: " 3 artiklaJäsenvaltioiden on toteutettava tarvittavat toimenpiteet, jotta palkkaturvajärjestelmät turvaavat, jollei 4 artiklasta muuta johdu, työsopimuksista tai työsuhteista, myös työsuhteen päättymisen yhteydessä maksettavasta erorahasta, jos tästä on säädetty kansallisessa lainsäädännössä, johtuvien maksamatta olevien työntekijöiden saatavien suorituksen.Palkkaturvajärjestelmä turvaa maksamattomat palkkasaatavat tiettyä jäsenvaltioiden määrittämää päivää edeltävältä ja/tai tapauksen mukaan sen jälkeiseltä ajalta.4 artikla1. Jäsenvaltiot voivat rajoittaa palkkaturvajärjestelmien 3 artiklassa tarkoitettua vastuuta.2. Käyttäessään 1 kohdassa tarkoitettua mahdollisuutta jäsenvaltion on vahvistettava sen ajan kesto, jolta palkkaturvajärjestelmän on vastattava maksamatta olevista saatavista. Tämä aika ei kuitenkaan saa olla lyhyempi kuin 3 artiklassa tarkoitettua päivää edeltävä ja/tai sen jälkeinen ajanjakso, joka kattaa työsuhteen kolme viimeistä kuukautta. Jäsenvaltiot voivat sisällyttää tämän kolmen kuukauden vähimmäisajan viiteajanjaksoon, jonka pituus on vähintään kuusi kuukautta.Jäsenvaltiot, jotka säätävät vähintään 18 kuukauden viiteajanjakson, voivat rajoittaa kahdeksaan viikkoon ajan, jolta palkkaturvajärjestelmä vastaa maksamatta olevista saatavista. Tässä tapauksessa vähimmäisajanjakson laskemisessa otetaan huomioon työntekijöille edullisimmat ajanjaksot.3. Jäsenvaltiot voivat lisäksi asettaa enimmäismääriä palkkaturvajärjestelmän suoritettavaksi tuleville maksuille. Nämä enimmäismäärät eivät saa alittaa tasoa, joka on yhteensopiva tämän direktiivin sosiaalisen tavoitteen kanssa.Käyttäessään tätä mahdollisuutta jäsenvaltion on ilmoitettava komissiolle menetelmä, jota noudattaen se asettaa enimmäismäärän."4) Lisätään jakso seuraavasti: "III a JAKSOUseaa valtiota koskevat säännökset8 a artikla1. Jos yritys, joka harjoittaa toimintaa vähintään kahden jäsenvaltion alueella, on maksukyvytön 2 artiklan 1 kohdassa tarkoitetulla tavalla, työntekijöiden maksamatta olevien saatavien maksamisen osalta on toimivaltainen sen jäsenvaltion palkkaturvajärjestelmä, jonka alueella työntekijät tavallisesti työskentelevät tai työskentelivät.2. Työntekijöiden oikeuksien laajuus määräytyy sen lainsäädännön mukaan, jonka piiriin toimivaltainen palkkaturvajärjestelmä kuuluu.3. Jäsenvaltioiden on toteuttava tarvittavat toimenpiteet sen varmistamiseksi, että 1 kohdassa tarkoitetuissa tapauksissa päätökset, jotka on tehty jonkin sellaisen 2 artiklan 1 kohdassa tarkoitetun sellaisen maksukyvyttömyysmenettelyn yhteydessä, jonka aloittamista on pyydetty jossakin toisessa jäsenvaltiossa, otetaan huomioon määritettäessä tässä direktiivissä tarkoitettua työnantajan maksukyvyttömyyttä.8 b artikla1. Jäsenvaltioiden on 8 a artiklan täytäntöönpanoa varten säädettävä toimivaltaisten hallintoviranomaisten ja/tai 3 artiklassa mainittujen palkkaturvajärjestelmien välillä tapahtuvasta asiaankuuluvien tietojen vaihtamisesta, minkä avulla on erityisesti mahdollista ilmoittaa toimivaltaisille palkkaturvajärjestelmille maksamatta olevista työntekijöiden saatavista.2. Jäsenvaltioiden on ilmoitettava komissiolle ja muille jäsenvaltioille toimivaltaisten hallintoviranomaistensa ja/tai palkkaturvajärjestelmiensä yhteystiedot. Komissio saattaa nämä tiedot yleisön saataville."5) Lisätään 9 artiklaan alakohta seuraavasti: "Tämän direktiivin täytäntöönpano ei missään tapauksessa saa olla peruste heikentää jäsenvaltiossa vallitsevaa tilannetta, joka koskee työntekijöiden suojan yleistä tasoa tämän direktiivin soveltamisalalla."6) Lisätään 10 artiklaan alakohta seuraavasti: "c) evätä 3 artiklassa tarkoitettu maksuvelvollisuus tai poistaa 7 artiklassa tarkoitettu vastuu taikka heikentää niitä tapauksissa, joissa työntekijä yksin tai lähisukulaistensa kanssa on omistanut olennaisen osan työnantajan yrityksestä tai yritystoiminnasta ja vaikuttanut huomattavasti sen toimintaan."7) Lisätään artikla seuraavasti: " 10 a artiklaJäsenvaltioiden on ilmoitettava, millaiset kansalliset maksukyvyttömyysmenettelyt kuuluvat tämän direktiivin soveltamisalaan sekä niitä koskevat muutokset komissiolle ja muille jäsenvaltioille. Komissio julkaisee nämä ilmoitukset Euroopan yhteisöjen virallisessa lehdessä."8) Kumotaan liite.2 artikla1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan ennen 8 päivää lokakuuta 2005. Niiden on ilmoitettava tästä komissiolle viipymättä.Niiden on sovellettava ensimmäisessä alakohdassa tarkoitettuja säännöksiä työnantajan maksukyvyttömyystilanteissa, jotka ilmenevät näiden säännösten voimaantulopäivän jälkeen.Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.2. Jäsenvaltioiden on toimitettava tässä direktiivissä tarkoitetuista kysymyksistä antamansa kansalliset säännökset kirjallisina komissiolle.3 artiklaTämä direktiivi tulee voimaan päivänä, jona se julkaistaan Euroopan yhteisöjen virallisessa lehdessä.4 artiklaKomissio antaa viimeistään 8 päivänä lokakuuta 2010. Euroopan parlamentille ja neuvostolle kertomuksen tämän direktiivin täytäntöönpanosta ja soveltamisesta jäsenvaltioissa.5 artiklaTämä direktiivi on osoitettu kaikille jäsenvaltioille.Tehty Brysselissä 23 päivänä syyskuuta 2002.Euroopan parlamentin puolestaPuhemiesP. CoxNeuvoston puolestaPuheenjohtajaM. Fischer Boel(1) EYVL C 154 E, 29.5.2001, s. 109.(2) EYVL C 221, 7.8.2001, s. 110.(3) Euroopan parlamentin lausunto, annettu 29. marraskuuta 2001 (ei vielä julkaistu virallisessa lehdessä), neuvoston yhteinen kanta, vahvistettu 18. helmikuuta 2002 (EYVL C 119 E, 22.5.2002, s. 1) ja Euroopan parlamentin päätös, tehty 14. toukokuuta 2002 (ei vielä julkaistu virallisessa lehdessä). Neuvoston päätös, tehty 27. kesäkuuta 2002.(4) EYVL L 283, 28.10.1980, s. 23, direktiivi sellaisena kuin se on viimeksi muutettuna vuoden 1994 liittymisasiakirjalla.(5) EYVL L 14, 20.1.1998, s. 9, direktiivi sellaisena kuin se on viimeksi muutettuna direktiivillä 98/23/EY (EYVL L 131, 5.5.1998, s. 10).(6) EYVL L 175, 10.7.1999, s. 43.(7) EYVL L 206, 29.7.1991, s. 19.


Avis juridique important

|

31986L0508

Komission direktiivi 86/508/ETY, annettu 7 päivänä lokakuuta 1986, maalien, lakkojen, painomusteiden, liimojen ja sen kaltaisten tuotteiden luokitusta, pakkaamista ja merkintöjä koskevien jäsenvaltioiden lakien, asetusten ja hallinnollisten määräysten lähentämisestä annetun neuvoston direktiivin 77/728/ETY mukauttamisesta tekniikan kehitykseen toisen kerran

Virallinen lehti nro L 295 , 18/10/1986 s. 0031 - 0031 Suomenk. erityispainos Alue 13 Nide 16 s. 0044  Ruotsink. erityispainos Alue 13 Nide 16 s. 0044

KOMISSION DIREKTIIVI,annettu 7 päivänä lokakuuta 1986,maalien, lakkojen, painomusteiden, liimojen ja sen kaltaisten tuotteiden luokitusta, pakkaamista ja merkintöjä koskevien jäsenvaltioiden lakien, asetusten ja hallinnollisten määräysten lähentämisestä annetun neuvoston direktiivin 77/728/ETY mukauttamisesta tekniikan kehitykseen toisen kerran (86/508/ETY) EUROOPAN YHTEISÖJEN KOMISSIO, jokaottaa huomioon Euroopan talousyhteisön perustamissopimuksen,ottaa huomioon maalien, lakkojen, painomusteiden, liimojen ja sen kaltaisten tuotteiden luokitusta, pakkaamista ja merkintöjä koskevien jäsenvaltioiden lakien, asetusten ja hallinnollisten määräysten lähentämisestä 7 päivänä marraskuuta 1977 annetun neuvoston direktiivin 77/728/ETY(1), sellaisena kuin se on viimeksi muutettuna direktiivillä 83/265/ETY(2), ja erityisesti sen 11 artiklan,sekä katsoo, ettädirektiivin 77/728/ETY liitteen I selitysten 6 kohdassa olevaa viittausta ISO-standardiin olisi muutettava,direktiivin 77/728/ETY liitteessä II on tiettyjen valmisteiden ja erityisesti lyijyä sisältävien maalien ja lakkojen merkintöjä koskevia erityisiä määräyksiä; on tarpeen kertoa käyttäjille lyijyn haitallisista vaikutuksista terveyteen ja erityisesti lasten terveyteen, ja tarjota heille maaleja ja lakkoja, jotka sisältävät mahdollisimman vähän lyijyä; näin ollen on suotavaa tarkistaa liitteessä II olevassa 1 kohdassa vahvistettua lukuarvoa,on tarpeen tarkistaa kyseistä arvoa kohtuullisessa ajassa, jatässä direktiivissä säädetyt toimenpiteet ovat vaarallisten aineiden ja valmisteiden kaupan teknisten esteiden poistamiseksi annettujen direktiivien mukauttamista tekniikan kehitykseen käsittelevän komitean lausunnon mukaiset,ON ANTANUT TÄMÄN DIREKTIIVIN:1 artikla Muutetaan direktiiviä 77/728/ETY seuraavasti.1) Korvataan liitteen I selitysten 6 kohdassa oleva ISO-standardin viitenumero numerolla seuraavasti: ISO 6713-1984.2) Korvataan liitteessä II oleva 1 kohta seuraavasti:"1. Lyijyä sisältävät maalit ja lakatMaalien ja lakkojen, joiden sisältämän lyijyn kokonaispitoisuus ISO-standardin 6503-1984 mukaisesti määritettynä on yli 0,25 % valmisteen kokonaispainosta (metallin painona ilmaistuna), pakkauksen merkinnöissä on oltava seuraavat tiedot:`Sisältää lyijyä. Ei saa käyttää pintoihin, joita lapset voivat pureskella tai imeä.`Pakkauksiin, joiden sisältö on alle 125 millilitraa, voidaan merkitä seuraavat tiedot:`Varoitus! Sisältää lyijyä.`"2 artikla Edellä 1 artiklan 2 kohdassa vahvistettu lukuarvo vastaa nykytilannetta. Tietämyksenä ja tekniikan kehityksen mukaan on suotavaa tarkistaa sitä 24 kuukauden kuluessa tämän direktiivin antamisesta ja joka tapauksessa viimeistään 31 päivänä joulukuuta 1988.3 artikla Jäsenvaltioiden on 1 päivään syyskuuta 1987 mennessä annettava ja julkaistava tämän direktiivin noudattamisen edellyttämät säännökset ja ilmoitettava tästä komissiolle viipymättä. Niiden on sovellettava näitä säännöksiä viimeistään 1 päivästä kesäkuuta 1988.4 artikla Tämä direktiivi on osoitettu kaikille jäsenvaltioille.Tehty Brysselissä 7 päivänä lokakuuta 1986.Komission puolestaCOCKFIELDVarapuheenjohtaja>VIITTAUS FILMIIN>(1) EYVL N:o L 303, 28.11.1977, s. 23(2) EYVL N:o L 147, 6.6.1983, s. 11